
V I L J A N D I L I N N
LINNAVOLIKOGU


HARIDUS-, KULTUURI- JA SPORDIKOMISJONI 
KOOSOLEKU PROTOKOLL

Viljandi 								     14. aprill 2026 nr 1-17/26/6

Algus kell 15.00, lõpp kell 16.27

Koosolekut juhatas: Külliki Asu
Protokollis: Sirli-Mai Nurka
Võtsid osa liikmed: Külliki Asu, Tiit Jürmann, Tarmo Loodus, Ahto Raska, Rihard Reimaa, Reimo Rääts, Tõnis Tulp, Rain Tölpus, Eliise Vainurm
Puudusid: Ott Ahonen, Pille-Riin Lillepalu-Tubli
Võttis osa asendusliige: Risto Kaljurand (Teams) (Ott Ahonen asendusliige)
Võtsid osa teenistujad: kultuuri- ja spordispetsialist Annika Aasa, linnapea Jaak Pihlak, arhitektuuriameti juhataja Jaak Reinula, abilinnapea Silvia Takkel, taristuehituse projektijuht Heikki Teearu
Koosolekul viibisid: MTÜ Motospordiklubi Nord esindaja Aivar Kommisaar, haridus-, kultuuri- ja spordikomisjoni asendusliige Kert Kärner (Teams)

Koosolek toimus füüsiliselt raekojas ja elektrooniliselt Microsoft Teamsi vahendusel.

Läbirääkimised päevakorra asjus.

K. Asu andis teada, et MTÜ Motospordiklubi Nord esindaja Aivar Kommisaar avaldas soovi tutvustada klubi ning tegi ettepaneku tõsta nimetatud päevakorrapunkt esimeseks.

Komisjon kinnitas päevakorra.

PÄEVAKORD:
1. MTÜ Motospordiklubi Nord tegevus
2. Viljandi Linnavalitsuse teenistuskohtade koosseis ja struktuur (2026/62)
3. Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)
4. Loa andmine varaliste kohustuste võtmiseks Viljandi ordulinnuse külastuskeskkonna parendamiseks (2026/56)
5. Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2026/59)
6. Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)
7. Muud küsimused


PÄEVAKORRAPUNKT NR 1
MTÜ Motospordiklubi Nord tegevus
KUULATI:
A. Kommisaar tundis huvi projektitoetuste jagamise põhimõtete vastu ning andis lühikese ülevaate klubi tegevusest.

OTSUSTATI:
Informatsioon võtta teadmiseks.


PÄEVAKORRAPUNKT NR 2
Viljandi Linnavalitsuse teenistuskohtade koosseis ja struktuur (2026/62)
KUULATI:
J. Pihlak – eelnõu eesmärk on koondada üks õigusteenistuse spetsialisti ametikoht 0,5 koormusega. Muudatus on tingitud asjaolust, et ametis olev teenistuja lahkub ametist ning ülesannete maht on vähenenud ning olemasolevad ülesanded on võimalik ümber korraldada ja jaotada. Ühtlasi on linnavalitsusel ettepanek koondada registripidaja ametikoht. Aja jooksul on mitmed registripidamisega seotud tööprotsessid automatiseeritud, samuti on elektrooniliste keskkondade Spoku ja Arno kasutamisele võtmisega vähenenud sekretäride töömaht. Selle kogumina, kuna sekretäride kohti kaotada ei ole võimalik linnavalitsuse töökohtade asumise tõttu erinevates hoonetes, korraldame ümber asjaajamisteenistuse töö, mis võimaldab ka eelpooltoodud ametikoha koondada.

Komisjoni juhataja pani eelnõu hääletusele.
Hääletati:
9 poolt, 0 vastu ja erapooletut, 1 jättis hääletamata

OTSUSTATI: 
Toetada eelnõu „Viljandi Linnavalitsuse teenistuskohtade koosseis ja struktuur (2026/62)“.


PÄEVAKORRAPUNKT NR 3
Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)
KUULATI:
S. Takkel – eelnõuga küsib Viljandi Linnavalitsus volikogult luba kasutada 2026. aastal eelarvelisi vahendeid ühe miljoni euro ulatuses investeeringute reservi realt, et alustada tegevusi Viljandi järveäärse piirkonna arendamiseks. Lisaks küsib linnavalitsus luba jätkata arendustegevusi ka 2027. aastal ning planeerida nendeks tegevusteks 2027.aasta eelarvesse 500 000 eurot. Nimetatud summad on välja toodud ka Viljandi Linnavolikogu 25.09.2025 määruses nr. 76 „Viljandi linna eelarvestrateegia aastateks 2025-2029“.



Komisjoni juhataja pani eelnõu hääletusele.
Hääletati:
10 poolt, 0 vastu ja erapooletut

OTSUSTATI: 
Toetada eelnõu „Loa andmine varaliste kohustuste võtmiseks Viljandi järveäärse piirkonna taristu arendamiseks 2026-2027 (2026/58)“.


PÄEVAKORRAPUNKT NR 4
Loa andmine varaliste kohustuste võtmiseks Viljandi ordulinnuse külastuskeskkonna parendamiseks (2026/56)
KUULATI:
S. Takkel – eelnõuga küsib Viljandi Linnavalitsus volikogult luba kasutada 2026. aastal eelarvelisi vahendeid 146 000 euro ulatuses investeeringute reservi realt, et alustada tegevusi Viljandi ordulinnuse külastuskeskkonna parendamiseks Viljandi rippsillal, konvendihoone alal ja Teise Kirsimäe alal. Nimetatud summa on välja toodud omafinantseeringuna ka volikogu 25.09.2025 määruses nr. 76 „Viljandi linna eelarvestrateegia aastateks 2025-2029“.

Komisjoni juhataja pani eelnõu hääletusele.
Hääletati:
10 poolt, 0 vastu ja erapooletut

OTSUSTATI:
Toetada eelnõu „Loa andmine varaliste kohustuste võtmiseks Viljandi ordulinnuse külastuskeskkonna parendamiseks (2026/56)“.


PÄEVAKORRAPUNKT NR 5
Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2026/59)
KUULATI:
J. Reinula – eelnõu eesmärk on anda Viljandi Linnavolikogu poolne seisukoht Muinsuskaitseameti poolt koostatud Vabariigi Valitsuse korralduse „Viljandi muinsuskaitseala kaitsekord“ eelnõule. Linnavalitsus esitab eelnõu volikogule otsustamiseks, sest ka viimase kooskõlastusringile saadetud kaitsekorra versiooni sõnastuses esineb puudujääke. Kaitsekorras on mitmeid ebatäpsusi, mis lubavad tõlgendusi, mis võivad linna arengule kaitsekorra käesoleva variandi kehtestamisel tulevikus kahjuks tulla. Samuti on kaitsekorras mitmeid punkte, mis tunduvad ebavajalikud.

Komisjoni juhataja pani eelnõu hääletusele.
Hääletati:
7 poolt, 0 vastu, 2 erapooletut, 1 jättis hääletamata

OTSUSTATI:
Toetada eelnõu „Seisukoht Vabariigi Valitsuse korralduse „Viljandi muinsuskaitseala kaitsekord“ eelnõule (2026/59)“.


PÄEVAKORRAPUNKT NR 6
Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)
KUULATI:
J. Pihlak – toetuste eraldamine linnavolikogus ja linnavalitsuses on saanud aastate jooksul kriitikat, et seda ei tehta piisavalt läbipaistvalt. Selle tõttu on ette valmistatud eelnõu töörühma moodustamiseks, et asuda volikogu poolt korda ette valmistama. Kui tavapäraselt on selliseid kordasid välja töötanud linnavalitsus, siis seekord on linnavalitsusel ettepanek seda teha laiapõhjalises koostöös kõigi volikogus esindatud poliitiliste jõududega.

Muudatusettepanek:
T. Loodus – muuta eelnõu punkti kolm sõnastust järgmiselt: „Töörühmale esitada uue korra eelnõu ettepanekud hiljemalt käesoleva aasta 22. juuniks ning eelnõu esitada augustikuu volikogule.“.

Komisjoni juhataja pani eelnõu koos muudatusettepanekuga hääletusele.
Hääletati:
10 poolt, 0 vastu ja erapooletut

OTSUSTATI:
Toetada eelnõu „Viljandi linna eelarvest mittetulundusliku tegevuse toetamise korra väljatöötamiseks töörühma moodustamine (2026/61)“.


PÄEVAKORRAPUNKT NR 7
Muud küsimused
KUULATI:
K. Asu – Viljandi Nukuteater saatis tutvumiseks oma ülevaate ja arengusuunad, mis edastati ka komisjoni liikmetele.

OTSUSTATI:
Informatsioon võtta teadmiseks.

